**Ministru kabineta noteikumu projekta**

**“Valsts un Eiropas Savienības atbalsta piešķiršanas kārtība lauku attīstībai finanšu instrumentu veidā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Valsts un Eiropas Savienības atbalsta piešķiršanas kārtība lauku attīstībai finanšu instrumentu veidā” (turpmāk – noteikumu projekts) mērķis ir noteikt kārtību, kādā piešķir valsts un Eiropas Savienības atbalstu lauku attīstībai finanšu instrumentu veidā.  Noteikumu projekts stāsies spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts sagatavots, pamatojoties uz Attīstības finanšu institūcijas likuma 12. panta ceturto daļu un Lauksaimniecības un lauku attīstības likuma 5. panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lauku attīstības programmas uzraudzības komiteja 2021. gada 11. februārī informatīvi izskatīja Finanšu pieejamības tirgus nepilnību sākotnējo novērtējumu (turpmāk – novērtējums), kas tika sagatavots, ņemot vēra Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu, (turpmāk – regula Nr.1303/2013) 37. panta 2. un 3. punktu, kā arī Priekšlikumu Eiropas Parlamenta un padomes regulai, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu un Eiropas Jūrlietu un zivsaimniecības fondu un finanšu noteikumus attiecībā uz tiem un uz Patvēruma un migrācijas fondu, Iekšējās drošības fondu un Robežu pārvaldības un vīzu instrumentu (*COM/2018/375 final - 2018/0196 (COD)*)  Novērtējumā ir aprakstītas esošās tirgus nepilnības un indikatīvi minēts šo nepilnību novēršanai nepieciešamais finansējums.  Ievērojot novērtējumā iekļautos priekšlikumus finanšu instrumentu attīstībai, ka arī izvērtējot jau esošās AS "Attīstības finanšu institūcija Altum" (turpmāk – sabiedrība Altum) administrētās lauksaimniecības, lauku un zivsaimniecības saimnieciskās darbības veicēju aizdevumu un garantiju programmas īstenošanas rezultātus, Lauku attīstības programmas uzraudzības komiteja 2021. gada 11. februārī saskaņoja grozījumus Lauku attīstības programmā, un 2021. gada 23. jūnijā tos apstiprināja Eiropas Komisija, paredzot Eiropas Lauksaimniecības fonda lauku attīstībai (turpmāk – ELFLA) līdzekļu piesaistīšanu abu finanšu instrumentu finansēšanai 30 milj. *euro* apmērā.  Atbalsts finanšu instrumentu veidā paredzēts, lai nodrošinātu efektīvu lauku attīstības pasākumu ieviešanu, nodrošinot tirgus nepilnību daļēju risināšanu un finanšu produktu pieejamību atbilstoši Eiropas Parlamenta un Padomes 2013. gada 17. decembra Regulai (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (Eiropas Savienības Oficiālais Vēstnesis, 2013. gada 20. decembris, Nr. L347).  Saskaņā ar Attīstības finanšu institūcijas likuma 2., 12. un 13. pantu un Regulas Nr. 1303/2013 2. panta 10.punktu un 38. panta 4. punkta “b” apakšpunkta “iii” apakšpunktu par finanšu instrumentu ieviesēju Lauku attīstības programmā tiek noteikta sabiedrība Altum.  Sabiedrība Altum nodrošinās atbalstu lauku attīstībai 2014.–2020. gadam apakšpasākumos “Atbalsts ieguldījumiem lauku saimniecībās”, “Atbalsts ieguldījumiem pārstrādē” un “Atbalsts ieguldījumiem ar lauksaimniecību nesaistītu darbību radīšanā un attīstīšanā” finanšu instrumentu veidā. Finansējums pa apakšpasākumiem ir sadalīts atbilstoši esošajam pieprasījumam lauksaimniecības, lauku un zivsaimniecības saimnieciskās darbības veicēju aizdevumu un garantiju programmās.  Saskaņā ar Eiropas Komisijas 2014. gada 3. marta Deleģētās regulas (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu, (turpmāk – regula Nr. 480/2014) 7. panta 1. un 2. punktu struktūrai, kas īsteno finanšu instrumentus, ir jāatbilst regulā noteiktajām minimālajām prasībām.  Zemkopības ministrija (turpmāk – ZM) sagatavoja atbilstības novērtējuma pārbaudes ziņojumu, kurā noteikts, ka sabiedrība Altum ir izvēlēta par ELFLA finansēto finanšu instrumentu ieviesēju. Pamatojoties uz minēto atbilstības pārbaudes ziņojumu, Lauku atbalsta dienests ar sabiedrību Altum slēdz finansēšanas nolīgumu par ELFLA finansēto finanšu instrumentu īstenošanu saskaņā ar regulas Nr. 1303/2013 38. panta 7. punktu.  Plānots šāds biznesa plāna izvērtēšanas un finansējuma nolīguma noslēgšanas process: sabiedrība Altum 20 darbdienu laikā pēc šo noteikumu spēkā stāšanās dienas iesniedz ZM biznesa plānu. ZM 20 darbdienu laikā to izskata un izvērtē, vai sabiedrības Altum biznesa plāns ir vērsts uz tirgus nepilnību novēršanu finanšu pieejamības jomā un vai tajā ietvertās darbības ir noteiktas Latvijas lauku attīstības programmā 2014.–2020. gadam. Ja sabiedrības Altum biznesa plāns ir jāprecizē vai jāpapildina, ZM sagatavo un nosūta sabiedrībai Altum uzaicinājumu to izdarīt 10 darbdienu laikā pēc pieprasījuma saņemšanas. Pēc precizētā biznesa plāna saņemšanas un izskatīšanas ZM to izvērtē 10 darbdienu laikā un pieņem lēmumu par tā atbilstību. Šo lēmumu kopā ar biznesa plānu ZM trīs darbdienu laikā iesniedz Lauku atbalsta dienestam, un savukārt tas 25 darbdienu laikā slēdz finansēšanas līgumu ar sabiedrību Altum.  Lai ieviestu ELFLA finansētos finanšu instrumentus, tiks izdarīti attiecīgi grozījumi Ministru kabineta 2018. gada 24. jūlija noteikumos Nr. 446 “Noteikumi par lauksaimniecības, lauku un zivsaimniecības saimnieciskās darbības veicēju aizdevumu programmu” un Ministru kabineta 2019. gada 8. janvāra noteikumos Nr. 9 “Lauksaimniecības, zivsaimniecības un lauku attīstības garantiju programmas noteikumi”, nosakot ieviešanas kārtību, pieejamo finansējumu, atbalstāmās darbības un izmaksu attiecināmības nosacījumus.  Tādējādi, īstenojot ELFLA finansējumu programmas, tiks ieguldīti   * 20 milj. *euro* lauksaimniecības un lauku saimnieciskās darbības veicēju aizdevumu programmas finansēšanai; * 10 milj *euro* lauksaimniecības, zivsaimniecības un lauku attīstības garantiju programmas finansēšanai.   Šajās programmās tiks iekļauti arī nosacījumi, kas izriet no regulām Nr. 1303/2013 un Nr. 480/2014, kā arī paredzēta tiešo finanšu instrumentu pārvaldības izmaksu attiecināšana no atmaksātā finansējuma atbilstoši Regulas Nr. 1303/2013 45. pantā noteiktajam, ja tāds nosacījums ir attiecināms.  Pirms katras programmas grozījumu apstiprināšanas Ministru kabinetā sabiedrība Altum izvērtēs tās ietekmi, riskus un sagaidāmos zaudējumus, finansiālos rezultātus un programmas īstenošanas izmaksas.  Sabiedrības Altum pārvaldības izmaksas finanšu instrumentu ieviešanai, kuras netiek ietvertas šo noteikumu minētajās attiecināmajās izmaksās vai kuras radušās pēc 2025. gada 31. decembra, var tikt segtas no atmaksātā finansējuma atbilstoši regulas Nr. 1303/2013 45. pantā vai citiem līdzekļiem saskaņā ar biznesa plānā noteikto, ievērojot Eiropas Komisijas 2015. gada 9. jūnija lēmumu Nr. SA.36904 (2014/N) "Par valsts atbalstu un Latvijas Attīstības finanšu institūcijas izveidi" attiecībā uz pārvaldības izmaksu kompensēšanu. Šo pārvaldības izmaksu segšana no atmaksātā finansējuma tiks paredzēta finansēšanas nolīgumā.  Finanšu instrumentu pārvaldības izmaksas tiks aprēķinātas atbilstoši sabiedrības Altum pārvaldības izmaksu aprēķināšanas metodikai, kas tiks saskaņota ar Zemkopības ministriju.  Saskaņā ar Regulas Nr. 1303/2013 44. punktu līdzekļus, kas iemaksāti atpakaļ finanšu instrumentos no investīcijām vai no atbrīvotajiem līdzekļiem, kuri piesaistīti garantiju līgumiem, atkārtoti izmantojami tam pašam mērķim.  Ir paredzēts, ka sabiedrībai Altum ir tiesības bez maksas saņemt informāciju no Zemkopības ministrijas, Lauku atbalsta dienesta un Lauksaimniecības datu centra tādā apjomā, kāds ir nepieciešams finanšu instrumentu īstenošanai. Regulas Nr. 1303/2013 izpratnē sabiedrība Altum un Lauku atbalsta dienests slēdz finansēšanas nolīgumu par finanšu instrumentu īstenošanu. Tas nav funkciju deleģēšanas līgums, un starp sabiedrību Altum, Lauku atbalsta dienestu un Lauksaimniecības datu centru nav padotības attiecību. Sabiedrība Altum aizdevumus un garantijas piešķir, pamatojoties uz saimnieciskās darbības veicēja iesniegto pieteikumu, kurā ietverts biznesa projekta apraksts, kā arī cita sabiedrības Altum norādītā informācija. Daļa no šīs informācijas (informācija par saimniecības platībām, saņemto atbalstu, lauksaimniecisko darbību) ir Lauku atbalsta dienesta vai arī Lauksaimniecības datu centra rīcībā, taču šīm iestādēm nav pamata šo informāciju nodot sabiedrībai Altum. Pašlaik atbalsta pretendentam ir jāpieprasa informācija Lauku atbalsta dienestā vai Lauksaimniecības datu centrā, lai tālāk iesniegtu sabiedrībai Altum. Minētā noteikumu projekta norma ļaus samazināt administratīvo slogu atbalsta pretendentiem. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Lauku atbalsta dienests un akciju sabiedrība “Attīstības finanšu institūcija Altum” |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas plāno uzsākt lauksaimniecisko ražošanu vai nodarbojas ar to, lauksaimniecības produktu pārstrādes uzņēmumi un lauksaimniecības pakalpojumu kooperatīvās sabiedrības. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | ES fondu administrēšanas izmaksas plānots segt no ELFLA finansējuma vai atmaksātā finansējuma atbilstoši Regulas Nr. 1303/2013 44. un 45. pantam, sabiedrībai Altum sedzot pārvaldības izmaksas saskaņā ar Regulas Nr. 480/2014 13. panta 2. un 3. punktā noteikto. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021 | | Turpmākie gadi (*euro*) | | | | |
|  | | 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas salīdzinot vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas salīdzinot vidēja termiņa budžeta ietvaru 2023. gadam | izmaiņas salīdzinot vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1.Budžeta ieņēmumi: | 0 | 5 900 000 | 0 | 5 900 000 | 0 | 5 900 000 | 5 900 000 |
| 1.1. Valsts pamatbudžets | 0 | 5 900 000 | 0 | 5 900 000 | 0 | 5 900 000 | 5 900 000 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 7 500 000 | 0 | 7 500 000 | 0 | 7 500 000 | 7 500 000 |
| 2.1. valsts pamatbudžets | 0 | 7 500 000 | 0 | 7 500 000 | 0 | 7 500 000 | 7 500 000 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | -1 600 000 | 0 | -1 600 000 | 0 | -1 600 000 | -1 600 000 |
| 3.1. valsts pamatbudžets | 0 | -1 600 000 | 0 | -1 600 000 | 0 | -1 600 000 | -1 600 000 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu  finansēšanai (kompensējošu izdevumu  samazinājumu norāda ar "+" zīmi) | X | 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme: | X | -1 600 000 | 0 | -1 600 000 | 0 | -1 600 000 | -1 600 000 |
| 5.1. valsts pamatbudžets | -1 600 000 | 0 | -1 600 000 | 0 | -1 600 000 | -1 600 000 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |
| 6. Detalizēts ieņēmumu un izdevumu  aprēķins (ja nepieciešams, detalizētu  ieņēmumu un izdevumu aprēķinu var  pievienot anotācijas pielikumā): | 2021.gada II pusgadā ir plānots pirmais maksājums sabiedrībai Altum saskaņā ar Regulas Nr. 1303/2014 41. panta 1. punktu – 25 % apmērā no 30 000 000 *euro*, t.i., 7 500 000 *euro.*  Finanšu instrumentam tiek novirzīts ELFLA finansējums 30 000 000 *euro* šādā sadalījumā:   * 20 000 000 *euro*, kas ir Kopējas lauksaimniecības politikas (KLP) II pīlāra finansējums, – lauku attīstībai; * 10 000 000 *euro* – pēc pārdales no KLP I pīlāra (ELGF) uz lauku attīstību (II pīlāru) iegūtais finansējums.   Tā kā pārejas periodā tiek piemēroti pašreizējā plānošanas perioda nosacījumi un tas attiecas arī uz LAP līdzfinansējuma likmēm, Lauku attīstības finansējumam 20 000 000 *euro* apmērā 2021. un 2022. gada budžeta piešķīrumam ir jāpiemēro LAP paredzētā līdzfinansējuma likmju proporcija – 68 % ELFLA un 32 % valsts budžeta līdzfinansējums. Savukārt 10 000 000 *euro* no KLP I pīlāra (ELGF) tikspārdalīti, tos novirzot lauku attīstībai, un būs pieejami pārejas periodā, piemērojot 100 % likmi ES finansējumam, kas apstiprināts ar Ministru kabineta 2021. gada 4. februāra protokollēmumu (prot. Nr. 12 28.§) “Informatīvais ziņojums “Par Latvijas Lauku attīstības programmas 2014.–2020. gadam pārejas periodu””.  Lauku attīstības programmas grozījumi par finanšu instrumenta piemērošanu tika saskaņoti Lauku attīstības programmas uzraudzības komitejas 2021. gada 11. februāra sēdē, un 2021. gada 23. jūnijā tos apstiprināja Eiropas Komisija.  ELFLA finansējums aizdevumu programmas īstenošanai 20 000 000 *euro* apmērā tiek sadalīts šādiem pasākuma “Ieguldījumi materiālajos aktīvos” apakšpasākumiem:   * “Atbalsts ieguldījumiem lauku saimniecībās” finanšu instrumentu īstenošanai – 17 000 000 *euro*; * “Atbalsts ieguldījumiem pārstrādē” finanšu instrumentu īstenošanai – 4 000 000 *euro*; * “Atbalsts ieguldījumiem ar lauksaimniecību nesaistītu darbību radīšanā un attīstīšanā” finanšu instrumentu īstenošanai – 9 000 000 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav paredzēts mainīt amata vietu skaitu. | | | | | | |
| 8. Cita informācija | Nepieciešamo ELFLA finansējumu Zemkopības ministrija lūgs pārdalīt no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas ,”Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  Finansējuma sadalījums pa gadiem ir norādīts indikatīvi un var tikt precizēts pēc atsevišķu pasākumu ieviešanas. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo normu sistēmu** | | |
| 1. | Nepieciešamie saistītie tiesību aktu projekti | Lai ieviestu ELFLA finansētos finanšu instrumentus, tiks izdarīti attiecīgi grozījumi Ministru kabineta 2018. gada 24. jūlija noteikumos Nr. 446 “Noteikumi par lauksaimniecības, lauku un zivsaimniecības saimnieciskās darbības veicēju aizdevumu programmu” un Ministru kabineta 2019. gada 8. janvāra noteikumos Nr. 9 “Lauksaimniecības, zivsaimniecības un lauku attīstības garantiju programmas noteikumi”, nosakot ieviešanas kārtību, pieejamo finansējumu, atbalstāmās darbības un izmaksu attiecināmības nosacījumus.  Tādējādi, īstenojot ELFLA finansējumu programmas, tiks ieguldīti   * 20 milj. *euro* lauksaimniecības un lauku saimnieciskās darbības veicēju aizdevumu programmas finansēšanai; * 10 milj *euro* lauksaimniecības, zivsaimniecības un lauku attīstības garantiju programmas finansēšanai.   Šajās programmās tiks iekļauti arī nosacījumi, kas izriet no Regulām Nr. 1303/2013 un Nr. 480/2014, kā arī paredzēta tiešo finanšu instrumentu pārvaldības izmaksu attiecināšana no atmaksātā finansējuma atbilstoši Regulas Nr. 1303/2013 45. pantā noteiktajam, ja tāds nosacījums ir attiecināms.  Pirms katras programmas grozījumu apstiprināšanas Ministru kabinetā sabiedrība Altum izvērtēs tās ietekmi, riskus un sagaidāmos zaudējumus, finansiālos rezultātus un programmas īstenošanas izmaksas. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar noteikumu projektu tiks ieviestas prasības no šādiem Eiropas Savienības tiesību aktiem:   1. Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Parlamenta un Padomes regula Nr. 1303/2013); 2. Eiropas Parlamenta un Padomes 2013. gada 17. decembra Regulas (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (turpmāk – Parlamenta un Padomes regula Nr. 1305/2013); 3. Eiropas Komisijas 2014. gada 3. marta Deleģētās regulas (ES) Nr. 480/2014, ar kuru papildina Eiropas Parlamenta un Padomes regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Komisijas regula Nr. 480/2014); 4. Eiropas Komisijas 2015. gada 9. jūnija lēmuma Nr. SA.36904 (2014/N) "Par valsts atbalstu un Latvijas Attīstības finanšu institūcijas izveidi" (turpmāk – EK lēmums SA.36904). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Ar normatīvo aktu tiek ieviesta   * Parlamenta un Padomes regula Nr. 1303/2013; * Parlamenta un Padomes regula Nr. 1305/2013; * Komisijas regula Nr. 480/2014; * EK lēmums SA.36904. | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Parlamenta un Padomes regulas Nr. 1303/2013 37. panta 1. punkts un IV pielikums | 2. punkts | Ieviesta pilnībā. | | Neparedz stingrākas prasības. |
| Parlamenta un Padomes regulas Nr.1303/2013 38. panta 4. punkta "b” apakšpunkta “iii" apakšpunkts | 6. punkts | Ieviesta pilnībā. | | Neparedz stingrākas prasības. |
| Komisijas regulas Nr. 480/2014 7. panta 1. un 2. punkts | 6. punkts | Ieviesta pilnībā. | | Neparedz stingrākas prasības. |
| Parlamenta un Padomes regulas Nr. 1303/2013 37. panta 2. un 3. punkts | 7. punkts | Ieviesta pilnībā. | | Neparedz stingrākas prasības. |
| Parlamenta un Padomes regulas Nr. 1303/2013 IV pielikuma 1. punkta "a" un "b" apakšpunkti | 8. punkts | Ieviesta pilnībā. | | Neparedz stingrākas prasības. |
| Parlamenta un Padomes regulas Nr. 1303/2013 IV pielikuma 1. punkta "a" un "b" apakšpunkts | 9.punkts | Ieviesta pilnībā. | | Neparedz stingrākas prasības. |
| Parlamenta un Padomes regulas Nr. 1303/2013 38. panta 7.punkts un IV pielikums | 11.punkts | Ieviesta pilnībā. | | Neparedz stingrākas prasības. |
| Parlamenta un Padomes regulas Nr. 1303/2013 38. panta 6. punkts | 12. punkts | Ieviesta pilnībā. | | Neparedz stingrākas prasības. |
| Parlamenta un Padomes regula Nr. 1305/2013 | 13. punkts | Ieviesta pilnībā. | | Neparedz stingrākas prasības. |
| Parlamenta un Padomes regulas Nr. 1303/2013 42. panta 1. punkta "b" apakšpunkts | 14.2. apakšpunkts | Ieviesta pilnībā. | | Neparedz stingrākas prasības. |
| Komisijas regulas Nr. 480/2014 8. pants | 14.2. apakšpunkts | Ieviesta pilnībā. | | Neparedz stingrākas prasības. |
| Parlamenta un Padomes Nr. 1303/2013 42. panta 1. punkta "c" apakšpunkts | 14.3. apakšpunkts | Ieviesta pilnībā. | | Neparedz stingrākas prasības. |
| Komisijas regulas Nr. 480/2014 11. pants | 14.3. apakšpunkts | Ieviesta pilnībā. | | Neparedz stingrākas prasības. |
| Komisijas regulas Nr. 480/2014 13. pants | 14.4. apakšpunkts | Ieviesta pilnībā. | | Neparedz stingrākas prasības. |
| Parlamenta un Padomes regulas Nr. 1303/2013 44. pants | 15.punkts | Ieviesta pilnībā. | | Neparedz stingrākas prasības. |
| Parlamenta un Padomes regulas Nr. 1303/2013 45. pants | 16.punkts | Ieviesta pilnībā. | | Neparedz stingrākas prasības. |
| Parlamenta un Padomes regulas Nr. 1303/2013 46. pants | 17.2. apakšpunkts | Ieviesta pilnībā. | | Neparedz stingrākas prasības. |
| Parlamenta un Padomes regulas Nr. 1303/2013 43. panta 1. punkts | 17.5. apakšpunkts | Ieviesta pilnībā. | | Neparedz stingrākas prasības. |
| Parlamenta un Padomes regulas Nr. 1303/2013 44. pants | 17.6. apakšpunkts | Ieviesta pilnībā. | | Neparedz stingrākas prasības. |
| Komisijas regulas Nr. 480/2014 9. panta 1. punkts | 18.1. apakšpunkts | Ieviesta pilnībā. | | Neparedz stingrākas prasības. |
| Komisijas regulas Nr. 480/2014 12. panta 2. punkts | 18.2. apakšpunkts | Ieviesta pilnībā. | | Neparedz stingrākas prasības. |
| Parlamenta un Padomes regulas Nr. 1303/2013 40. panta 2. punkta otrā daļa un 3. punkts | 18.3. apakšpunkts | Ieviesta pilnībā. | | Neparedz stingrākas prasības. |
| Parlamenta un Padomes regulas Nr. 1303/2013 41. panta 1. punkts | 18.4. apakšpunkts | Ieviesta pilnībā. | | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību | Regulas Nr. 1303/2013 37. panta 3. punktā ir noteikts, ka var ņemt vērā *ex ante* vērtēšanu, kā minēts Finanšu regulas 209. panta 2. punkta pirmās daļas “h” apakšpunktā un otrajā daļā, un to var darīt vairākos posmos, bet tas jāpabeidz, pirms vadošā iestāde lemj par programmas ieguldījumiem finanšu instrumentā. Zemkopības ministrija rīkojas saskaņā ar šo nosacījumu un arī pabeidza *ex ante* izvērtēšanu pirms programmas ieguldījumiem finanšu instrumentā.  Regulas Nr. 1303/2013 38. panta 4. punkts paredz, ka ELFLA vadošā iestāde var izvēlēties finanšu instrumentu ieviešanas modeļus: ieguldīt finansējumu pastāvošu vai jaunizveidotu juridisko personu kapitālā, uzticēt īstenošanas uzdevumus, izmantojot līguma slēgšanas tiesību tiešu piešķiršanu, uzticēt īstenošanas uzdevumus citam publisko vai privāto tiesību subjektam vai tieši uzņemties īstenošanas uzdevumus, ja finanšu instrumenti sastāv tikai no aizdevumiem vai garantijām. Skaidrojam, ka, pamatojoties uz *ex ante* novērtējumu, kā arī pēc pārbaudes par sabiedrības Altum atbilstību Komisijas 2014. gada 3. marta Deleģētās regulas (ES) Nr. 480/2014 7. panta prasībām, tika secināts, ka kritēriji tādu struktūru atlasei, kuras īsteno finanšu instrumentus (Regulas (ES) Nr. 1303/2013 38. panta 4. punkta trešā daļa), ir izvēlēta struktūra, kas īsteno finanšu instrumentus saskaņā ar regulas Nr. 1303/2013 38. panta 4. punkta "b" apakšpunkta "iii" apakšpunktu, t.i., sabiedrība Altum. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | | |
| Cita informācija | Nav. | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. | | | |
| A | B | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| Projekts šo jomu neskar. | Projekts šo jomu neskar. | | Projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | | |
| Cita informācija | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta apstiprināšanas sabiedrība Altum nodrošinās informēšanas pasākumus. |
| 2. | Sabiedrības līdzdalība projekta izstrādē | Pēc izsludināšanas Valsts sekretāru sanāksmē tas ir pieejams Ministru kabineta tīmekļvietnē. |
| 3. | Sabiedrības līdzdalības rezultāti | Noteikumu projekts laikā no 30.04.2021. līdz 17.05.2021. tika ievietots Zemkopības ministrijas tīmekļvietnē [www.zm.gov.lv](http://www.zm.gov.lv), kā arī Valsts kancelejas tīmekļvietnē [www.mk.gov.lv](http://www.mk.gov.lv).  Komentāri par šo noteikumu projekti netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās sabiedrība Altum. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs K. Gerhards

Travina, 67027208

Julija.Travina@zm.gov.lv